stanford-oval/wikipedia huggingface dataset:
לודוביק אורבן
הערות שוליים

↑  באתר romania insider 2019
| ראשי ממשלת רומניה |
| --- | --- | --- |
| הנסיכויות הרומניות המאוחדות | ב' קטרג'יו • קרצולסקו • קוגלניצ'אנו • קרצולסקו • ל' קטרג'יו • י' גיקה • קרצולסקו • ש' גולסקו • נ' גולסקו • יון ק' ברטיאנו • ד' גיקה • א' גולסקו • יפוריאנו • י' גיקה • ל' קטרג'יו • פלורסקו • יפוריאנו • יון ק' ברטיאנו • ד' ברטיאנו • יון ק' ברטיאנו |     |
| ממלכת רומניה | יון ק' ברטיאנו • רוסטי • ל' קטרג'יו • פלורסקו • ל' קטרג'יו • סטורדזה • אאורליאן • סטורדזה • קנטאקוזינו • קארפ • סטורדזה • קנטאקוזינו • סטורדזה • יון (יונל) ברטיאנו • קארפ • מאיורסקו • יון (יונל) ברטיאנו • אוורסקו • מרגילומן • קואנדה • יון (יונל) ברטיאנו • וייטויאנו • ואידה-ווייבוד • אוורסקו • יונסקו • יון (יונל) ברטיאנו • אוורסקו • שטירביי • יון (יונל) ברטיאנו • ו' ברטיאנו • מאניו • מירונסקו • מאניו • מירונסקו • יורגה • ואידה-ווייבוד • מאניו • ואידה-ווייבוד • דוקה • אנג'לסקו • טטרסקו • גוגה • קריסטיה • קלינסקו • ארג'שאנו • ארג'טויאנו • טטרסקו • ג'יגורטו • אנטונסקו • סנטסקו • רדסקו • גרוזה |     |
| הרפובליקה העממית הרומנית והרפובליקה הסוציאליסטית רומניה | גרוזה • גאורגיו-דז' • קיבו סטויקה • מאורר • מנסקו • ורדץ • דסקלסקו |     |
| רומניה מאז 1989 | רומן • סטולוז'אן • וקרויו • צ'ורביה • דז'או • וסילה • אתאנאסיו • איסרסקו • נסטאסה • בז'ינאריו • פופסקו-טריצ'אנו • בוק • אונגוריאנו • פונטה • צ'ולוש • גרינדיאנו • טודוסה • דנצ'ילה - אורבן • קיצו • צ'וקה • צ'ולאקו |     |
| --- | --- |
בקרת זהויות :  GND: 1198919264  VIAF: 7341157342852410100008   WorldCat (עם VIAF): 7341157342852410100008
מוחמד א-תקי (אחמד אבן עבדאללה)

אחמד אבן עבדאללה אבן מוחמד אבן אסמעאיל (בערבית: أحمد بن عبد اللّه بن محمد بن إسماعيل; נודע בכינוי מוחמד א-תקי, בערבית: محمد التقي), היה האימאם השיעי האסמאעילי התשיעי. נולד בשנת 813 ונפטר בשנת 840.
כאימאם, הוא היה המנהיג הרוחני העליון של הקהילה האסמעאילית, מעת מינויו ועד ליום מותו.
הנִזארים (בערבית: النزاريون) והמסתעלי (בערבית: مستعلي) ממשיכים את שושלת המנהיגות שלהם ממנו ומהצאצאים שלו, אשר ייסדו את האימפריה של השושלת הפאטמית.
בנו, חוסיין אבן אחמד, המוכר בכינוי אימאם עבדאללה א-ראדי, ירש אותו והמשיך את דרכו.
ראו גם

אסמאעיליה
אסלאם שיעי
חשישיון
רשיד א-דין סנאן
הערות שוליים

↑  Daftary, Farhad., The Ismailis : an illustrated history, London: Azimuth Editions in association with the Institute of Ismaili Studies, 2008
↑  Daftary, Farhad., The Ismāʻı̄lı̄s : their history and doctrines, 2nd ed, Cambridge: Cambridge University Press, 2007
↑  Daftary, Farhad,, A short history of the Ismailis : traditions of a Muslim community, Edinburgh: Edinburgh University Press, 1998
| 0 | 1 | 2 |
| --- | --- | --- |
| הקודם: אלוואפי אחמד | האימאמים האסמאעילים | הבא: חוסיין אבן אחמד |
כפיפה

בתמונה קורה תמוכה פשוטה העמוסה לכפיפה בכוח רציף
הכוחות הפנימיים בחתך קורה תחת עומס הגורם לכפיפה
הכוחות הפנימיים בכפיפה במצב של פרק פלסטי
הכפיפה מאפיינת את ההתנהגות של אלמנט מבני תמוך העמוס בכוח הניצב לו. אלמנט כזה העמוס לכפיפה נקרא קורה. התרשים העליון מציג קורה תמוכה בקצותיה העמוסה בעומס רצוף ובכך היא עומדת בכפיפה. הכפיפה גורמת לכך שיהיו כוחות פנימיים בחתך הקורה. כוחות כאלה מוצגים בתרשים התחתון. הסיבים העליונים של הקורה נלחצים ואילו הסיבים התחתונים של הקורה נמתחים.
בקורה מופיעים 3 כוחות:
כוח גזירה בחתך הקורה מקביל לכוח החיצוני המעמיס את הקורה.
כוח לחיצה הניצב לחתך הקורה בחלק העליון.
כוח מתיחה הניצב לחתך הקורה בחלק התחתון.
בכפיפה כוח הלחיצה וכוח המתיחה הם זוג כוחות השווים בגודלם ומנוגדים בכוונם והם מומנט הכפיפה הפועל בחתך הקורה. המומנט גורם לשקיעה של הקורה, שקיעה האופינית לקורה העמוסה בעומס כפיפה ובחתך הקורה מופיע מאמץ כפיפה. בסיב העליון ביותר של הקורה יהיה מאמץ הלחיצה הגבוה ביותר ואילו בסיב התחתון של הקורה יהיה מאמץ המתיחה הגבוה ביותר. בין שני קצות הקורה השינוי במאמץ הוא שינוי ליניארי העובר מערך חיובי לערך שלילי דרך נקודה שהמאמץ בה הוא אפס. המקום בו המאמץ אפס הוא הציר הנייטרלי של הקורה.
מאמץ הכפיפה בציר הקורה הוא אפס ובמרחק קטן מהציר המאמץ נמוך. ניצול יעיל של חומר הקורה מביא לשימוש בקורות בצורת האות האנגלית I עם אוגנים רחבים כאשר רוב השטח מרוחק מציר הקורה. רוב השטח נמצא במעטפת. כך משיגים מבנה של קורה בעל התנגדות טובה לכפיפה במשקל ובעלות נמוכים.
מאמץ כפיפה בקורה

הנוסחה למאמץ הכפיפה היא פיתוח של משוואת אוילר ברנולי עבור קורה. מאמץ הכפיפה בקורה נתון על ידי הביטוי:
\sigma  - סיגמה, מאמץ הכפיפה בקורה
M - מומנט הכפיפה בקורה סביב הציר הנייטרלי
y - המרחק מהציר הנייטרלי לסיב הרחוק בקורה
I_{x} - מומנט ההתמד של השטח
מודול החתך Z:
המאמץ בקורה:
את מודול החתך ניתן למצוא בלוחות טכניים לפרופילים נפוצים.
הנוסחה מתאימה לשימוש כאשר המאמץ בקורה נמוך ממאמץ הכניעה (Yield), והחומר הוא חומר אלסטי. כאשר המאמץ בחתך הקורה עולה עד מאמץ הכניעה, צורת החלוקה של המאמץ בחתך משתנה ממשולש למרובע והערך המרבי הוא הערך של מאמץ הכניעה. מצב כזה נקרא אזור פלסטי. המאמץ בציר הקורה נשאר אפס. בצד אחד המאמץ הוא לחיצה ובצד השני של ציר הקורה המאמץ הוא מתיחה.
ראו גם

מומנט כפיפה
מומנט ההתמד של השטח
לקריאה נוספת

Timoshenko S., Strength of Materials, 3rd edition, Krieger Publishing Company, 1976, ISBN 0882754203
Shames I.H., Cozzarelli F.A., Elastic and inelastic stress analysis, Prentice-Hall, 1991, ISBN 1560326867
| מאמץ (הנדסה) |
| --- | --- | --- |
| מאמצים | מאמץ • מאמץ גזירה • מאמץ כפיפה • מאמץ לחיצה • מאמץ מתיחה • מאמץ פיתול • מאמץ קריסה • עייפות החומר |  |
| נושאי עזר | מומנט כפיפה • מומנט כוח • אלסטיות • מעוות • חוק הוק • עקומת מאמץ-מעוות • כניעה (הנדסה) |  |
| מודולי האלסטיות | מודול האלסטיות • מודול הגזירה • מקדם פואסון • קבועי לאמה • מודול הנפח |  |
| שטחים ונפחים | שטח • מומנט התמד • מומנט ההתמד של השטח • מומנט התמד פולרי של השטח • משפט שטיינר-הויגנס • טנזור התמד • טבלת טנזורי התמד • מומנט ראשון של שטח |  |
| נושאים משלימים | חוזק חומרים • טנזור מאמצים • מאמצים ראשיים • מעגל מור • היפותזות חוזק • שיטות אנרגיה • חוקי קסטיליאנו |  |
מוזיקה טרנסאלפינה

| --- | --- |

 מידע כללי
 שפת המקור:  אנגלית 
 סוגה:  אנתולוגיה 
 הוצאה
 תאריך הוצאה:  1588 
 עורך:  Nicholas Yonge 
 
מוזיקה טרנסאלפינה (באנגלית: Musica Transalpina') הוא קובץ של מדריגלים שיצא לאור באנגליה בשנת 1588. המדריגלים חצו את האלפים (ומכאן שם הקובץ) במובן זה, שצורת המדריגל נלקחה מן האיטלקים, והיצירות היו ברובן הגדול איטלקיות (אם כי המילים תורגמו לאנגלית). חשיבותו של קובץ זה היא בציון ראשיתו של תור הזהב של אסכולת המדריגל האנגלי.
הקובץ "מוזיקה טרנסאלפינה" מכיל 57 יצירות נפרדות מאת 18 מלחינים, כשאלפונסו פראבוסקו הוא התורם הראשון במעלה ולוקה מרנציו השני. פראבוסקו חי באנגליה בשנות ה-60' וה-70' של המאה ה-16, הסבר אפשרי למספר הרב של יצירותיו בספר; באיטליה היה מוכר פחות, יחסית.
תולדות הפרסום

הקובץ הופיע עם הקדשה לגילברט טאלבוט, הרוזן משרוסברי. ערך אותו ניקולאס יונג והדפיס תומאס איסט. כמה אנתולוגיות דומות יצאו מיד אחריו לאור הצלחת האנתולוגיה הראשונה. לדוגמה, ב-1590 הוציא איסט את "הקובץ הראשון של מדריגלים איטלקים"; ליצירות (רובן של מרנציו), נלוו טקסטים אנגליים מאת המשורר תומאס ווטסון. יונג עצמו הוציא כרך שני של "מוזיקה טרנסאלפינה" בשנת 1597, בתקווה לחקות את הצלחת הקובץ הראשון.
לודוביק אוברניאק

לודוביק ג'וזף אוברניאק (נולד ב-10 בנובמבר 1984) הוא כדורגלן עבר פולני-צרפתי ששיחק בעמדת הקשר ומאמן כדורגל בהווה.
קריירה

אוברניאק נולד וגדל בעיר מץ שבצרפת. מגיל צעיר החל לשחק כדורגל בקבוצת מץ מעיר הולדתו. אוברניאק התקדם בקבוצה במהירות וכבר בעונת 2003/04 ערך את הופעת הבכורה שלו יחד עם הקבוצה הבוגרת כשעלה כמחליף בהפסד 0–2 לבורדו. במשך שנתיים לאחר מכן, מץ הציגה יכולת חלשה במיוחד ובחלוף שתי עונות ירדה ליגה. נקודת האור היחידה של המועדון בשנים האלה הייתה אוברניאק שערך 61 הופעות בהן כבש שני שערים.
כששיחק עם מץ בליגה השנייה, מספר קבוצות מהליגה הראשונה התעניינו לרכוש את הקשר שלמרות התעניינות רבה מקבוצות הליגה הראשונה, את החצי הראשון של העונה ההיא העביר עם מץ בליגה השנייה. ב-23 בינואר 2007, לאחר חצי עונה בה ערך 20 הופעות וכבש שני שערים לאחר משא ומתן ארוך הושג סיכום על מעברו של אוברניאק לליל ששילמה עבורו מיליון ו-200 אלף אירו.
לאחר הסיכום בין המועדונים, חתם אוברניאק על חוזה לארבע שנים בליל עד 2010. את הופעת הבכורה שלו במדי ליל ערך אוברניאק ארבעה ימים לאחר החתימה הרשמית כשעלה כמחליף במשחק נגד בורדו. הוא שיחק בכל משחק של הקבוצה באותה העונה בין אם עלה מהספסל או פתח בהרכב. אוברניאק לקח חלק בצמד המשחקים של ליל נגד מנצ'סטר יונייטד בשלב הנוקאאוט של ליגת האלופות באותה העונה. בעונה שלאחר מכן, ערך אוברניאק 35 הופעות בהן כבש שני שערים אך ליל סיימה את העונה במקום שלא מוביל לאירופה. את עונת 2008/09, פתח אוברניאק בצורה מצוינת כשכבש שבעה שערים ב-16 הופעות שסייעו לליל להגיע למקום החמישי בטבלה עד לפגרת החורף. בשנתיים שלאחר מכן, אוברניאק איבד את מקומו כשחקן הרכב בליל והחליט לעזוב את הקבוצה.
ב-12 בינואר 2012, חתם אוברניאק על חוזה לשלוש שנים וחצי בבורדו. בחודש פברואר של אותה השנה, כבש אוברניאק צמד שערים בניצחון 4–5 של בורדו על קבוצות לשעבר ליל. אוברניאק כבש את שער הניצחון של קבוצתו בתוספת הזמן של המשחק.
בחודש ינואר 2014, עזב אוברניאק לראשונה בקריירה את צרפת כשחתם על חוזה לשנתיים וחצי בורדר ברמן מהבונדסליגה. ברמן שילמה עבורו דמי העברה בגובה 2 מיליון אירו. במדי ברמן אוברניאק לא נחל הצלחה רבה ובמשך שנה רשם רק 16 הופעות ליגה בהן הצליח לכבוש שער אחד.
בחודש ינואר 2015, הושאל אוברניאק לחצי עונה לריזספור הטורקית לה הייתה גם אופציה לרכוש את הקשר הצרפתי בתום העונה. את הופעת הבכורה שלו במדי ריזספור ערך ב-25 בינואר נגד גלאטסראיי. בתום אותה העונה, החליטה ריזספור שלא לממש את אופציית הרכישה על אוברניאק שחזר לוורדר ברמן.
ב-25 באוגוסט 2015, הגיעו ורדר ברמן ומכבי חיפה לסיכום על העברתו של הקשר שיחתום בקבוצה על חוזה לשתי עונות עם אופציה לעונה נוספת. ב-12 בספטמבר ערך אוברניאק את הופעת הבכורה שלו במכבי חיפה נגד בני סכנין, את שערו הראשון כבש מול הפועל עכו כשחיפה ניצחה 4–0. ב-24 במאי 2016 היה שותף בגמר הגביע נגד מכבי תל אביב, וכך מכבי חיפה ניצחה 1–0 וזכתה בגביע ראשון מזה 18 שנים. בתחילת עונת 2016/2017 הודחה חיפה ממוקדמות הליגה האירופית בסיבוב הראשון. לאחר ההדחה שוחרר אוברניאק מהמועדון.
בנובמבר 2016 חתם באוסר.
ב-4 באוקטובר 2018 הודיע על פרישה ממשחק פעיל.
קריירה > קריירת נבחרות

אוברניאק ערך את הופעתו הראשונה עם נבחרת צרפת עד גיל 21 אך הופעה זו לא נרשמה כהופעה רשמית בפיפ"א. ב-5 ביוני 2009, הגיש אוברניאק בקשה לקבל אזרחות פולנית בשל שורשים פולניים דרך סבו ונענה בחיוב. ב-23 ביולי של אותה השנה, זומן אוברניאק לראשונה לסגל נבחרת פולין למשחק ידידות מול נבחרת יוון. באותו המשחק, כבש אוברניאק צמד שערים שהעניקו ניצחון לנבחרתו.
אוברניאק שיחק בכל שלושת המשחקים של נבחרת פולין במסגרת יורו 2012, וגם רשם בישול ליקוב בלשצ'יקובסקי בתיקו 1-1 נגד נבחרת רוסיה.
קריירת אימון

אוברניאק מונה למאמן של לה טוקה מהליגה הצרפתית החמישית ב-5 ביוני 2021.
תארים

אליפות צרפת: 2010/2011
הגביע הצרפתי: 2011
הגביע הצרפתי: 2013
גביע המדינה בכדורגל: 2015/2016
הערות שוליים

↑  דורון בן דור, ‏בכורה לאוברניאק וקריאף, בניון ועטר מחוץ להרכב, באתר ONE‏, 12 בספטמבר 2015
↑  Le Touquet : Un ancien de Ligue 1 nommé entraîneur (off), Foot National, ‏2021-06-05 (בצרפתית)
| נבחרת פולין – יורו 2012 |
| --- | --- | --- |
|  1 שצ'נסני •  2 בניש •  3 וויטקוביאק •  4 קמינסקי •  5 דודקה •  6 מאטושצ'יק •  7 פולנסקי •  8 ריבוס •  9 לבנדובסקי •  10 אוברניאק •   11 מורבסקי •  12 סנדומירסקי • 13 וסילבסקי •  14 ורז'ניאק • 15 פרקי • 16 בלשצ'יקובסקי • 17 סובייך • 18 מירז'ייבסקי • 19 וולסקי • 20 פישצ'ק • 21 גרוסיצקי • 22 טיטון • 23 ברוזק • מאמן: סמודה |  1 שצ'נסני •  2 בניש •  3 וויטקוביאק •  4 קמינסקי •  5 דודקה •  6 מאטושצ'יק •  7 פולנסקי •  8 ריבוס •  9 לבנדובסקי •  10 אוברניאק •   11 מורבסקי •  12 סנדומירסקי • 13 וסילבסקי •  14 ורז'ניאק • 15 פרקי • 16 בלשצ'יקובסקי • 17 סובייך • 18 מירז'ייבסקי • 19 וולסקי • 20 פישצ'ק • 21 גרוסיצקי • 22 טיטון • 23 ברוזק • מאמן: סמודה | פולין |
| --- | --- |
בקרת זהויות :  PLWABN: 9810657814105606  VIAF: 208145911075727060035   WorldCat (עם VIAF): 208145911075727060035
לנשום

ערך זה עוסק בסרט דרמה. אם התכוונתם לשיר, ראו .
| --- | --- |

כרזת הסרט בעברית
 בימוי:  אנדי סירקיס 
 הופק בידי:  ג'ונתן קוונדיש 
 תסריט:  ויליאם ניקולסון 
 עריכה:  Masahiro Hirakubo 
 שחקנים ראשיים:  אנדרו גארפילד אדוארד ספלירס ג'ונתן הייד דיאנה ריג קמילה ראת'רפורד בן לויד-יוז André Jacobs סטיבן מנגן דין צ'ארלס צ'פמן קלייר פוי מירנדה רייסון טום הולנדר יו בונוויל פני דאוני 
 מוזיקה:  ניטין סוהני 
 צילום:  רוברט ריצ'רדסון 
 מדינה:  הממלכה המאוחדת 
 חברת הפקה:  פרטיסיפנט 
 שיטת הפצה:  וידאו על פי דרישה 
 הקרנת בכורה:  19 באפריל 2018 
 משך הקרנה:  117 דק' 
 שפת הסרט:  אנגלית 
 סוגה:  סרט ביוגרפי, סרט דרמה 
 דף הסרט ב־IMDb
 
לנשום (באנגלית: Breathe) הוא סרט דרמה ביוגרפי משנת 2017 בבימויו של אנדי סירקיס, בבכורתו כבמאי, על בסיס תסריט של ויליאם ניקולסון. בסרט מככבים אנדרו גארפילד, קלייר פוי, יו בונוויל, טום הולנדר, אדוארד ספלירס ודין צ'ארלס צ'פמן. הסרט מספר את סיפורו של רובין קוונדיש (אנ'), אשר היה משותק מהצוואר מטה כתוצאה ממחלת הפוליו מגיל 28.
הבכורה העולמית של הסרט התקיימה בפסטיבל הסרטים הבינלאומי של טורונטו ב-11 בספטמבר 2017. הוא יצא בארצות הברית ב-13 באוקטובר 2017, ובבריטניה ב-27 באוקטובר 2017.
עלילה

בשנת 1958 בקניה, רובין קבנדיש חלה בפוליו, זמן לא רב לאחר שפגש והתחתן עם אשתו דיאנה. הוא נהיה משותק מהצוואר מטה ולא היה מסוגל לנשום ללא סיוע מכונת הנשמה, וניתנו לו רק שלושה חודשים לחיות. הוא מוחזר לבריטניה. בתחילה הוא מדוכא, ומסרב לראות את אשתו או את בנו הצעיר, ג'ונתן, ומבקש להיות מנותק מהמכונה. אך דיאנה לא מוותרת עליו, ואט-אט, מצב רוחו משתפר. דיאנה משוכנעת שהיא יכולה לטפל בו בעצמה, ומציעה להעביר את רובין לביתם, עם מכונת ההנשמה. למרות ההתנגדויות החריפות של מנהל בית החולים ד"ר אנטוויסטל (המספר לדיאנה שהוא ימות תוך שתי דקות אם המכונה תפסיק לפעול) ובסיועם של כמה רופאים ואחיות אחרים, רובין מובא הביתה ופוגש את בנו.
כשהוא רואה את ג'ונתן דוחף עגלה, עולה בדעתו של רובין הרעיון לסדר כיסה גלגלים עם מכונת הנשמה מובנית, אשר תאפשר לו תנועה, ובעזרת חברו טדי הול הם בונים כיסא כזה. וכך, רובין מסוגל לצאת מהבית בפעם הראשונה. לאחר מכן, הם גם מסדרים טנדר מיוחד המכיל את הכיסא, והמשפחה מתחילה להרחיק עוד יותר, ואפילו מטיסים את הטנדר לחופשה בספרד.
טדי עושה שיפורים שונים לעיצוב שלו לאורך זמן, ובסופו של דבר רובין חובר לד"ר קלמנט איטקן כדי לייצר כיסאות נוספים, כדי לסייע לחולים אחרים. לאחר ביקור בבית חולים גרמני המוכר כאותוריטה מובילה בטיפול בחולי פוליו, בו רובין רואה את התנאים בהם החולים כלואים, הוא מופיע בכנס ומפציר ברופאים שם לטפל בחולים שלהם בצורה אנושית יותר, וזוכה לתשואות רמות. רובין חוזר לבית החולים המקורי בו טופל, ובו ד"ר אנטוויסל הצהיר שהוא "נותן לחולים תקוות שווא" ו"משחק בחייהם", ומביא עמו עוד כיסאות של טדי, ושאר החולים במחלקה עוזבים יחד איתו.
שנים רבות לאחר מכן, רובין מתחיל לחוות דימום חמור בשל התקופה הממושכת שלו על מכונת ההנשמה, ומחליט שהגיע הזמן להפסיק את המאמצים להארכת חייו. הוא דן בהחלטתו עם ד"ר אייטקן, שמייעץ לו שדיאנה וג'ונתן אינם יכולים להיות מעורבים. הוא עורך מסיבת פרידה עם חבריו הרבים. זמן מה לאחר מכן, הוא מורה למשפחתו לעזוב ולחזור הבייתה בשעה מדויקת. ג'ונתן, עכשיו בשנות העשרים לחייו, ודיאנה, רואים את אייטקן נוסע משם ונכנסים אל הבית. רובין, דועך, מבטא את אהבתו לשניהם, ומת, לאחר ששינה את חייהם של רבים אחרים כמותו.
השחקנים והדמויות

אנדרו גרפילד - רובין קוונדיש, בעלה האוהב של דיאנה ואביו של ג'ונתן. מתואר כ"נאה, מבריק והרפתקני", הוא אדם עם כל חייו לפניו כשהוא "משותק באכזריות על ידי פוליו" בגיל 28. על אף שנתנו לו רק שלושה חודשים לחיות כשהוא חלה, הוא הופך לאחד משורדי הפוליו עם החיים הארוכים ביותר בבריטניה.
קלייר פוי - דיאנה קוונדיש, אשתו האוהבת של רובין, אחותם של בלוגס ודייוויד ואמו של ג'ונתן.
דין צ'ארלס צ'פמן - ג'ונתן קוונדיש (אנ'), בנם של רובין ודיאנה.
טום הולנדר - בלוגס ודייוויד בלקר (אחיה התאומים של דיאנה קוונדיש לבית בלקר).
יו בונוויל - טדי הול (אנ'), ממציא ופרופסור מאוניברסיטת אוקספורד שעזר לקונדיש לפתח כיסא גלגלים עם מכונת הנשמה מובנית כדי לשחרר את קוונדיש מהריתוק למיטתו.
בן לויד-יוז - ד"ר דון מקווין
אד ספירס - קולין קמפבל
סטיבן אודונל - הארי טניסון
מירנדה רייסון - מרי דוני
סטיבן מנגן - ד"ר קלמנט אייטקן
ג'ונתן הייד - ד"ר אנטוויסל
עמית שאה (צר') - ד"ר ח'אן
פני דאוני - טיד
דיאנה ריג - ליידי נוויל, פילנתרופית שממנת את הכיסאות של טדי
הפקה

בנם של רובין ודיאנה קוונדיש, ג'ונתן קוונדיש, שמנהל את חברת ההפקות אימג'ינריום הפקות עם הבמאי אנדי סירקיס, הזמין את הסופר ויליאם ניקולסון לכתוב את התסריט, והוא אחד המפיקים של הסרט. הוא אמר בריאיון לעיתון London Evening Standard שבהפקת הסרט, הוא רצה ללכוד את "להקת התמהונים הנמרצים" שהכיר בילדותו.
הסרט הוא הראשון שביים אנדי סירקיס, המוכר יותר כשחקן בסרטי פעולה ופנטזיה, כמו כוכב הקופים ושר הטבעות. הוא אמר, "אני יודע שזה לא הסרט שציפו ממני... ובאמת לא היה אמור להיות הסרט הראשון שלי". אך ההזדמנות עלתה, והוא ניצל אותה.
יציאה לאקרנים

בספטמבר 2016, רכש חברת את Bleecker Street את זכויות ההפצה בארצות הברית. בחודש פברואר 2017, רכשה STX Entertainment את זכויות הפצה בבריטניה.
בכורת הסרט התקיימה בבטורונטו פסטיבל הסרטים הבינלאומי ב-11 בספטמבר 2017. הוא הוקרן גם בגאלה של ערב פתיחה בפסטיבל הסרטים בלונדון. הוא יצא בבתי הקולנוע בארצות הברית ב-13 באוקטובר 2017, ובבריטניה ב-27 באוקטובר 2017.
ביקורת

באתר האינטרנט Rotten Tomatoes יש לסרט דירוג של 67% על בסיס 154 ביקורות, עם ממוצע משוקלל של 6.4 / 10. על פי הקונצנזוס הביקורתי של האתר, "ביצועים חזקים מצד השחקנים הראשיים המתואמים להפליא של 'לנשום' מקנים יתרונות לסרט הביוגרפי אשר נוקט בגישה לבבית לעומת סיפור החיים האמיתי עליו הוא מבוסס." ב-Metacritic, יש לסרט ציון ממוצע משוקלל של 51 מתוך 100, בהתבסס על 29 מבקרים, המציין "ביקורות מעורבות או ממוצעות".
ביקורת > פרסים

| שנה | סרט/פסטיבל | קטגוריה | מועמד | תוצאה |
| --- | --- | --- | --- | --- |
| 2017 | 26th Philadelphia Film Festival | Archie Award – Best First Feature | אנדי סירקיס | מועמדות |
| 2017 | 26th Heartland Film Festival | Truly Moving Picture Award | Andy Serkis, Imaginarium Productions, and Bleecker Street | זכייה |
| 2017 | 20th British Independent Film Awards | איפור ועיצוב שיער | ג'אן סואל | מועמדות |
| 2017 | 20th British Independent Film Awards | הסאונד הטוב ביותר | צוות הסאונד | מועמדות |
הערות שוליים

↑  Barraclough, Leo (5 May 2016). "Andrew Garfield, Claire Foy Join Andy Serkis’ ‘Breathe’". Variety.
↑  Kilday, Gregg (10 בספטמבר 2016). "Toronto: Andrew Garfield Starrer 'Breathe' Goes to Bleecker Street, Participant". The Hollywood Reporter. {{cite web}}:  (עזרה)
↑  Evans, Greg (10 September 2016). "Bleecker Street & Participant Media Nab North American Distribution Rights To Andy Serkis’ ‘Breathe' Starring Andrew Garfield – Toronto". Deadline Hollywood.
↑  De Semlyen, Phil (5 במאי 2016). "Andy Serkis to direct Breathe: Andrew Garfield signs up". Empire. {{cite news}}:  (עזרה)
↑  White, James (14 ביולי 2016). "Game Of Thrones' Dean-Charles Chapman joins Andy Serkis' Breathe". Empire. {{cite news}}:  (עזרה)
↑  "Bleecker Street & Participant Media Nab North American Distribution Rights To Andy Serkis' 'Breathe' Starring Andrew Garfield – Toronto". Deadline Hollywood. 10 בספטמבר 2016. {{cite web}}:  (עזרה)
↑  Renton, Alice; Renton, Tim (10 August 1994). "Obituary: Robin Cavendish". The Independent.
↑  "Bleecker Street and Participant Media acquire rights to Andy Serkis' BREATHE". Bleeker Street. Retrieved March 17, 2017.
↑  Lodge, Guy (11 בספטמבר 2017). "Review: Andrew Garfield in 'Breathe'". Variety. {{cite web}}:  (עזרה)
↑  Bamigboye, Baz (16 March 2017). "Claire and Andrew bring to life a remarkable love story: Actress tells BAZ BAMIGBOYE about her role in new film Breathe". Daily Mail.
↑  Dex, Robert (17 May 2016). "Rings star Andy Serkis on filming another swashbuckling band of adventurers". London Evening Standard.
↑    שירית גל, לונדון, אנדי סירקיס: "אני יודע שזה לא הסרט שציפו ממני", באתר "ידיעות אחרונות", 25 באוקטובר 2017
↑  Korsner, Jason (29 June 2017). "Andy Serkis Directorial Debut to Open London Film Festival/". What's Worth Seeing.
↑  Tartaglione, Nancy (8 בפברואר 2017). "STX Sets First UK Distribution Slate With 'Breathe', 'Home Again', 'The Irishman' & More As Offshore Expansion Continues". Deadline Hollywood. {{cite web}}:  (עזרה)
↑  Staff. "The Toronto International Film Festival unveils first slate of films for 2017". TIFF. TIFF.
↑  "Breathe". Toronto International Film Festival. אורכב מ-המקור ב-6 בדצמבר 2017. {{cite web}}:  (עזרה)
↑  Tartaglione, Nancy (29 ביוני 2017). "'Breathe' Trailer: Andy Serkis-Helmed Pic Starring Andrew Garfield & Claire Foy To Open London Film Festival". Deadline Hollywood. {{cite web}}:  (עזרה)
↑  Grater, Tom (17 במרץ 2017). "STX dates first UK release 'Breathe' starring Andrew Garfield, Claire Foy". Screen International. {{cite web}}:  (עזרה)
↑  "Breathe (2017)". Rotten Tomatoes.
↑  "Breathe reviews". Metacritic.
קלייר פוי ודיאנה קוונדיש, בבכורה הבריטית של הסרט, 2017
אנדי סירקיס וג'ונתן קוונדיש בבכורת הסרט בפסטיבל הסרטים של לונדון, 2017
מוזיאון הריגול הגרמני ברלין

| --- | --- |


 מידע כללי
 סוג:  מוזיאון 
 מיקום:  מיטה 
 מדינה:  גרמניה 
 מבקרים בשנה:  416,692 (נכון ל־2019)
 הקמה ובנייה
 תקופת הבנייה:  ?–2015
 תאריך פתיחה רשמי:  19 בספטמבר 2015
 קואורדינטות:  52°30′32″N 13°22′45″E﻿ / ﻿52.509°N 13.379277777778°E﻿ / 52.509; 13.379277777778
 אתר רשמי
  (למפת ברלין מוגדלת) מוזיאון הריגול הגרמני ברלין(למפת ברלין רגילה) מוזיאון הריגול הגרמני ברלין
 
מוזיאון הריגול הגרמני ברלין (באנגלית: German Spy Museum Berlin; בגרמנית: Deutsches Spionagemuseum Berlin) הוא מוזיאון פרטי בנושא ריגול בברלין בירת גרמניה.
המוזיאון נפתח לציבור ב-19 בספטמבר 2015.
המוזיאון ממוקם בכיכר לייפציג. המוזיאון מציג בתערוכה אינטראקטיבית ובמולטימדיה את ההיסטוריה של שירותי הריגול והשירותים החשאיים ברחבי העולם. המוזיאון בוחן שיטות ריגול ותקשורת באמצעות קידוד (קריפטוגרפיה) לאורך ההיסטוריה, החל מטקסטים מצריים קדומים, תוך מתן דגש מיוחד לפעילות ריגול בברלין במהלך המלחמה הקרה. ברלין הייתה מוקד ריגול במהלך המלחמה הקרה.
תערוכת הקבע

בחלל תצוגה של 3,000 מטרים רבועים, המוזיאון מציג יותר מ-300 תערוכות מהמלאי שלו שמורכבות מיותר מאלף פריטי תצוגת קבע.
בתצוגה מופיעים מכונת אניגמה מקורית, מצלמות CIA נדירות ואביזרים מסרטי ג'יימס בונד.
התצוגה מורכבת ברובה ממוצגים מקוריים, דגמים ועותקים (שחזורים) ומיצבים.
תערוכת הקבע > הנושאים העיקריים המוצגים

היסטוריית הריגול מהעת העתיקה ועד העידן הנוכחי, ריגול במלחמת העולם הראשונה, ריגול במלחמת העולם השנייה, קריפטולוגיה, מורס, רדיו, ריגול במלחמה הקרה (שירותי חשאיות במזרח ובמערב גרמניה), ציוד ריגול, אימוני ריגול, שיטות ריגול, ריגול בקולנוע (כגון בסרטי ג'יימס בונד), סוכנים כפולים, ריגול בהווה ובעתיד.
תערוכת הקבע > גלריית תמונות

מכונת אניגמה
מכונית טראבנט המשמשת לתצפיות
מפה דיגיטלית לאיתור פעילויות מודיעין בברלין במהלך המלחמה הקרה
אביזרי ג'יימס בונד
מסלול מכשולי לייזר
הערות שוליים

↑  אתר מוזיאון הריגול הגרמני ברלין
מוזיקה ושקט

מוזיקה ושקט הוא אלבום האולפן השלישי של הזמר הישראלי עומר אדם. האלבום יצא לאור ב-8 באוגוסט 2013, על ידי חברת התקליטים פליי רקורדס.
בדצמבר 2013 הוכרז כי האלבום זכה במעמד "אלבום זהב".
רשימת רצועות

| מוזיקה ושקט> מס' | מוזיקה ושקט> שם | מוזיקה ושקט> מילים | מוזיקה ושקט> לחן | מוזיקה ושקט> משך | מוזיקה ושקט>  | מוזיקה ושקט>  | מוזיקה ושקט>  | מוזיקה ושקט>  | מוזיקה ושקט>  |
| --- | --- | --- | --- | --- | --- | --- | --- | --- | --- |
| 1. | שקט  | אבי אוחיון | אסף צרויה | 3:26 |  |  |  |  |  |
| 2. | מתקרבת מתרחקת  | ליאור מיארה, אלירן אביטל | מיארה, אביטל | 3:46 |  |  |  |  |  |
| 3. | וואי לי  | דורון מדלי | יאסר ג'לאל | 3:12 |  |  |  |  |  |
| 4. | תרחמי עליי  | אסף אטדגי | ח'אלד חאג' איברהים | 3:40 |  |  |  |  |  |
| 5. | לבדי  | אבי אוחיון | צרויה | 3:51 |  |  |  |  |  |
| 6. | נסיכה  | מדלי | קיריאקוס פאפאדופולוס | 3:39 |  |  |  |  |  |
| 7. | אהייה אהייה  | אבי אוחיון | צרויה | 3:46 |  |  |  |  |  |
| 8. | מאמי זה נגמר  | מיכאל סמולין | רביב בן-מנחם | 4:13 |  |  |  |  |  |
| 9. | אל תקחי  | שי אלמגור | אדיר דנון | 4:21 |  |  |  |  |  |
| 10. | אלף פעמים  | אור פריי | אור פריי, מאור שושן | 3:18 |  |  |  |  |  |
| 11. | כמו בימים  | רותם כהן | דורון אלימלך, אליאב מועלם | 3:43 |  |  |  |  |  |
| 12. | נוסע  | עומר אדם, דודי אוחיון | צרויה | 3:38 |  |  |  |  |  |
| 13. | הימים הקשים  | אבי אוחיון | צרויה | 3:29 |  |  |  |  |  |
| 14. | תל אביב (בשיתוף אריסה)   | מדלי | מדלי | 3:37 |  |  |  |  |  |
| 15. | כובשת  | אבי אוחיון | צרויה | 3:41 |  |  |  |  |  |
| 16. | משוגע (בשיתוף TYP)   | עברי לידר | לידר, יונתן גולדשטיין | 3:15 |  |  |  |  |  |
| 17. | מה לעשות  | אדם | מיארה | 4:11 |  |  |  |  |  |
| 18. | טירות שבורות  | אטדגי | נדב ביטון, דורון רוקח | 5:21 |  |  |  |  |  |
| 19. | מוזיקה  | מיארה, אביטל | מיארה, אביטל | 4:17 |  |  |  |  |  |
| משך כולל: | משך כולל: | משך כולל: | משך כולל: | 1:13:00 |  |  |  |  |  |